Gada

Gadá () – oromų tautos tarpe paplitusi sociopolitinė sistema, reguliuojanti visuomenės normas ir papročius. Ji be pertrūkių tęsiama išlikusi tarp boranų subetnosų šiaurės Kenijoje ir pietų Etiopijoje, taip pat praktikuojama konsų, burdžių ir gedeo bendruomenėse. Laikoma viena iš tradicinės demokratijos formų.Asmarom Legesse, "Oromo Democracy: an Indigenous African Political System", 2006

Oromų gada sistemos ištakos yra gentinėje bendruomenėje ir susiformavo iki XVI a. Vėliau, oromų migracijų metu, oromams kariaujant su krikščioniška Etiopijos imperija ir musulmonišku Adalio sultonatu jie perėmė ir išorines įtakas. Oromų subetnosai boranai ir gudžiai išlaikė šią sistemą be pertrūkių, kai tuo tarpu kitur ji buvo užmiršta. Nuo XXI a. pradžios Oromijos regione gada išgyvena renesansą. Dėl savo svarbos gada 2016 m. Etiopijoje buvo pripažinta kaip nematerialusis pasaulio paveldas.Gada system, an indigenous democratic socio-political system of the Oromo 2019 m. Bule Hora universitetas pradėjo gada studijų programą."Bule Hora University Journey". bhu.edu.et.

Šiuolaikinių tyrėjų gada sistema laikoma viena iš tobuliausių demokratijos formųAsmarom Legesse, "Gadaa: Three Approaches to the Study of African Society", 1973. ir kartu viena sudėtingiausių politinių sistemų.Donald Levine, "Greater Ethiopia: The Evolution of a Multiethnic Society", 1974.

 Aprašymas 
Visa oromų visuomenės vyriškoji dalis dalinasi į amžiaus grupes luba, kur kiekviena pakopa užtrunka aštuonerius metus, ir perėjimas žymimas iniciacijos ceremonijomis. Kiekviena grupė turi savo pavadinimą ir pareigas, ji išsiskiria savo rūbais, šukuosenomis, simbolika.  Pvz. 9-aisiais gyvenimo metais vaikas tampa mokiniu, 17-aisiais pradeda mokytis būti kariu, ir t.t. 

Moterys tokių amžiaus grupių neturi, tačiau jų teisės yra ginamos Siinqee.

Sulaukusieji 41 metų pereina į šeštąją pakopą, kuri vadinama gadaa. Iš šios grupės žmonių rinkimų metu yra išrenkami 9 lyderiai (abbaa gadaa), kurie vadovauja bendruomenei 8 metus.John Ralph Willis (2005). Slaves and Slavery in Africa: Volume Two: The Servile Estate. Routledge. pp. 122–127, 129–134, 137. ISBN 978-1-135-78017-3. Jeigu per šį laikotarpį vienas vadų numiršta, funkcijas perima jo žmona.

Rinkimai vyksta po sikomoro medžiu, kuris laikomas gada sistemos simboliu. Oromijoje egzistuoja 5 tradicinės teritorijos (odaa) su savo centrais ir pagrindiniais medžiais. Vadų rinkimai paklūsta sudėtingai partijų sistemai, nes kiekvienoje amžiaus grupėje yra penkios partijos (Gogeessa Gadaa). Pvz. boranų tarpe jo vadinamos Meelba, Muudana, Kiilolee, Biifolee ir Michilee. Kas kartą pasiekus gada pakopą, valdžia suteikiama vis kitai partijai, todėl partija gali valdyti tik kas 40 metų.Sirna, Zelalem. "A Future Gaze: Gadaa Oriented Constitutional Structure for Oromia". Gadaa Journal: 15–16.

Abbaa gadaa valdžia dalinasi su parlamentu Gumi Gayo. Boranų tarpe jį sudaro 17 narių, kurių kiekvienas atstovauja vieną iš subklanų.
+ Gadaa amžiaus grupės Pavadinimas Daballe Gaammee Foollee Kuusaa Raabaa Doorii  Gadaa Yuuba I Yuuba II ir III Gadaamoojjii Jaarsa Amžius0–89–1617–2425–3233–4041–4849–5657–64 ir 65–7273–80>80 Atsakomybė Vaikas Mokinys Karinės pratybos Jaunasis karys Karys Vadas Patarėjas Teisėjas Dvasininkas Senelis

Susijusios pasaulio paveldo tradicijos
 Mandžių konstitucija, paskelbta Kurukan Fugoje (2009, );
 Putčipuu propaguojama vaju normatyvinė sistema (2010, );
 Mahadra, bendruomenės sistema skirta perduoti tradicines žinias ir žodines išraiškas (2023, );
 Nguonas, valdymo ritualai ir susiję išraiškos bamunų bendruomenėje (2023, );
 Xeer Ciise: žodinė paprotinė teisė somalių isų bendruomenėse Etiopijoje, Somalyje ir Džibutyje (2024, , , ).
 Išnašos 

Kategorija:Paprotinė teisė
Kategorija:Nematerialusis pasaulio paveldo sąrašas
Kategorija:Demokratija
Kategorija:Oromai